Σ.Κ. Νικόπολη Πρέβεζας

Ο **Σύλλογος Καλαθοσφαίρισης Νικόπολη Πρέβεζας** είναι ελληνικό αθλητικό σωματείο με έδρα την Πρέβεζα. Επίσημο έτος ίδρυσης του είναι το 1981 και τα χρώματα του είναι το κίτρινο, το μαύρο και το άσπρο. Έδρα του συλλόγου είναι το ΔΑΚ Πρέβεζας, χωρητικότητας 2.000 ατόμων.

## Τμήμα καλαθοσφαίρισης ανδρών

### Πρώτα χρόνια
Ο σύλλογος εκπροσωπεί την καλαθοσφαίριση από το 1975. Το 1976 έγινε ο πρώτος αγώνας καλαθοσφαίρισης στον οποίο έλαβε μέρος ομάδα από την Πρέβεζα. Οι αντίπαλοι ήταν το πανεπιστήμιο Ιωαννίνων και επίλεκτοι Πρέβεζας. Το 1977 δημιουργείται ο Αθλητικός Όμιλος Πρέβεζας, ενώ το 1981, με την δημιουργία της ΕΣΚΑΒΔΕ, δημιουργείται η Γυμναστική Εταιρία Πρέβεζας Νικόπολη.

### Πρώτη συγχώνευση
Το 1988, η ΓΕΠ Νικόπολη και ο ΑΟ Πρέβεζας συγχωνεύονται και δημιουργούν τον Αθλητικό Όμιλο Νικόπολη. Λίγο αργότερα δημιουργούνται δυο θυγατρικοί σύλλογοι, ο Αθλητικός Πολιτιστικός Σύλλογος Άτλας και ο Γυμναστικός Πολιτιστικός Ερασιτεχνικός Σύλλογος Άκτιος Απόλλων. Άμεσα, την περίοδο 1988-89 καταφέρνει να κερδίσει το πρωτάθλημα της ΕΣΚΑΒΔΕ.

### Δεκαετία του 1990 και του 2000
Την δεκαετία του 1990, η ομάδα κατέκτησε 3 φορές το πρωτάθλημα ΕΣΚΑΒΔΕ, το 1994, το 1997 και το 1999. Δεν καταφέρνει όμως να σταθεί στην Γ' Εθνική και υποβιβάζεται. Το 2000 σύμφωνα με τον νόμο τροποποιεί το καταστατικό και μετονομάζεται σε Σύλλογος Καλαθοσφαίρισης Νικόπολη Πρέβεζας. Η ομάδα θα κατακτήσει άλλες δυο φορές το πρωτάθλημα της ΕΣΚΑΒΔΕ, το 2003 και το 2008.Ξανά όμως η ομάδα δεν θα καταφέρει να σταθεί για πολύ στην Γ' Εθνική.

### Πρόσφατα χρόνια
Το 2012, η Νικόπολη θα ενωθεί με τον Άτλαντα. Το 2016 κατέκτησε για άλλη μια φορά το πρωτάθλημα ΕΣΚΑΒΔΕ και ανέβηκε στην Γ' Εθνική.

Κατά την αγωνιστική περίοδο, 2016-17, η Νικόπολη έλαβε μέρος στο Πρωτάθλημα της Γ' Εθνικής στον 1ο όμιλο βορρά και τερμάτισε στην 5η θέση.

Κατά την 2017-18, η Νικόπολη έλαβε μέρος στο Πρωτάθλημα της Γ' Εθνικής, 1ο όμιλο βορρά. Τερμάτισε στην 5η θέση με 37 βαθμούς, 13 νίκες, 11 ήττες, 1620-1576 πόντους.

### Περίοδοι σε εθνικές κατηγορίες

### Τμήματα υποδομής
Σημαντική είναι η παρουσία των τμημάτων υποδομής της Νικόπολης τόσο σε επίπεδο ΕΣΚΑΒΔΕ όσο και σε πανελλήνιο επίπεδο. Σημαντικότερες επιτυχίες είναι η δεύτερη θέση στο πανελλήνιο παίδων του 1994, η πέμπτη θέση στο πανελλήνιο παίδων 2006 και η έκτη θέση στο πανελλήνιο εφήβων 1990.

#### Εφήβων
Την σεζόν 2018-19 βγήκε πρωταθλήτρια ΕΣΚΑΒΔΕ νικώντας την ΑΕ Δόξα Πύρρου στο ΔΑΚ Αερογέφυρας με 51-48.

## Τμήμα καλαθοσφαίρισης γυναικών
Η Νικόπολη έχει και τμήμα γυναικών που συμμετέχει στις διοργανώσεις της ΕΣΚΑΒΔΕ.

Κατά την αγωνιστική περίοδο 2017-18, η Νικόπολη έλαβε μέρος στο Πρωτάθλημα γυναικών που διοργάνωσε η ΕΣΚΑΒΔΕ. Κατέβηκε μόνο σε 2 αγώνες.Είχε 0 νίκες,2 ήττες και 8 μηδενισμούς,49-247 πόντους και 1 βαθμό. Τερμάτισε στην 6η και τελευταία θέση.

Την αγωνιστική περίοδο 2021-22, η Νικόπολη έλαβε μέρος στο Πρωτάθλημα γυναικών της ΕΣΚΑΒΔΕ, όπου τερμάτισε στην 4 θέση με 6 βαθμούς.

## Παραπομπές


## Εξωτερικοί σύνδεσμοι

* Νικόπολη  επίσημος ιστότοπος του τμήματος καλαθοσφαίρισης.
* http://nikopolibasket.blogspot.gr/ παλιότερη σελίδα του τμήματος.
* http://atlasprevezas.blogspot.gr/ σελίδα του Άτλα Πρέβεζας

Κατηγορία:Αθλητικοί σύλλογοι Πρέβεζας
Κατηγορία:Ελληνικοί σύλλογοι καλαθοσφαίρισης
Κατηγορία:Σωματεία Ε.Σ.ΚΑ.Β.Δ.Ε.
Κατηγορία:Ιδρύσεις αθλητικών συλλόγων το 1981
Κατηγορία:Ιδρύσεις ομάδων καλαθοσφαίρισης το 2000